釙，化學元素也，符號為Po，原子序八十四。屬族十六、氧族，位列主族。反應有類硒、碲。三者之中，其惟金屬。類於左近，鉈、鉛、鉍等。易於衰變，同位素悉不穩，職是之故，幾稀於世。天然之釙，微出於鈾礦，蓋鈾二三八衰變之物也，亦復衰變，每歷百三十八日，半化為鉛。當世之釙，多以中子擊鉍而成，所產甚稀，以毫克計。以衰變故，富放射能，劇毒無比，可斷化學鍵，亦可生熱，遂用諸太空探測器、抗靜電儀、中子源、阿爾法粒子源等。以其量稀，其性俱察於秋毫之末而已。